Michele Perniola

Michele Perniola () er ein italiensk songar. Han er kjend for å ha vunne den sjette sesongen av Ti lascio una canzone på Rai 1.

Eurovision
Junior Eurovision Song Contest 2013
San Marino debuterte i Junior Eurovision Song Contest 2013 i Kiev i Ukraina og Radiotelevisione della Repubblica di San Marino valde Perniola som sin representant med songen «O-o-O Sole intorno a me». Songen har han skrive saman med Antonio Carozza, Massimiliano Messieri og Piero Romitelli, og vart framført på italiensk. I fylgje reglane må kvart land velje ein deltakar med statsborgarskap i det landet ein skal representere eller ha budd der i meir enn to og eit halvt år. På grunn av lågt folketal har San Marino lov til å velje ein deltakar frå anten San Marino eller Italia.

Landet enda på tiandeplass med 42 poeng; fire frå Armenia og Russland, tre frå Kviterussland og Georgia, to frå Aserbajdsjan, Malta, Moldova, Sverige og Nederland og eitt frå Ukraina. San Marino fekk i tillegg fem poeng frå barnejuryen og kvart land fekk tolv bonuspoeng for å unngå at nokon ville ende opp utan poeng. Det var fyrste gongen San Marino deltok i ein Eurovision-finale. Landet har aldri delteke i finalen i Eurovision Song Contest sidan debuten i 2008.

Eurovision Song Contest 2014
Perniola var talsperson for San Marino under Eurovision Song Contest 2014 i København i Danmark, og delte ut poenga frå San Marino i finalen.

Eurovision Song Contest 2015
27. november 2014 annonserte Radiotelevisione della Repubblica di San Marino at dei hadde vald Perniola og Anita Simoncini til å representere San Marino i Eurovision Song Contest 2015 i Wien i Austerrike.

Fotnotar

Bakgrunnsstoff



Kategori:Italienske songarar
Kategori:Sanmarinske Junior Eurovision Song Contest-deltakarar
Kategori:Junior Eurovision Song Contest 2013-deltakarar
Kategori:Sanmarinske Junior Eurovision Song Contest-låtskrivarar
Kategori:Junior Eurovision Song Contest 2013-låtskrivarar
Kategori:Eurovision Song Contest 2015-deltakarar
Kategori:Sanmarinske Eurovision Song Contest-deltakarar
Kategori:Eurovision Song Contest 2014-poengutdelarar
Kategori:Sanmarinske Eurovision Song Contest-poengutdelarar